་འཕང་བར་
བྱ་ཞིང་། གཞན་རྣམས་འཇིགས་པ་ཆེན་པོ་བྱུང་ན། སྔགས་འཆང་རང་ཉིད་ཅུང་ཟད་ཀྱང་
འཇིགས་པ་མེད་པར་གཤིན་རྗེ་གཤེད་དམ་མི་གཡོ་བའི་རལ་གྲིས་གདུག་པ་ཐམས་ཅད་
བཅད་པར་བསམ་ཞིང་རང་གི་ལག་པའི་རལ་གྲིས་སྡིགས་ཤིང་གདབ་པར་བྱའོ། །གལ་ཏེ་རྒྱུད་
ལས་གསུངས་པའི་ཡོན་ཏན་ཅན་གྱི་ཕྱོགས་སྐྱོང་རྣམས་འགོད་པའམ་འབྲི་བ་མ་གྲུབ་ན།
ལྕགས་མདའ་འམ་མདའ་གཞན་ལ། སྔགས་དེ་དག་བཟླས་པ་ཕྱོགས་སུ་བཙུགས་ཏེ། དྲག་
པོའི་བསྙེན་པ་བྱས་པ། དཀའ་ཐུབ་ཅན་རྒྱུད་ཡོངས་སུ་འཛིན་པའི་སྒྲུབ་པའི་གྲོགས་མཆོག་
སྔགས་དེ་དག་བཟླས་བརྗོད་བྱེད་ཅིང༌། སྒོ་ཁར་བཞག་ལ། དེས་བགེགས་བཟློག་པ་ལ་སོགས་
པའི་ལས་ཀུན་ལ་འཇུག་པར་བྱའོ། །གཞན་ཡང་རང་གི་ལྷའི་ཕྱག་རྒྱའི་བསྲུང་བ། བགེགས་
-479-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཅིས་ཀྱང་མི་ཚུགས་པ་ལ་དེ་དག་གི་སྔགས་བཟླ་ཞིང་ཆོག་ལྟར་མཆོད་པ་བྱས་ནས། བདག་
ཉིད་ཀྱིས་བཅང་བར་བྱ་ཞིང་བགེགས་ཆེན་པོ་དྲག་པོ་རྣམས་ལ་དེ་དག་གིས་བཟློག་པར་བྱ་
བའམ། ཡང་ན་སྔར་བཤད་པའི་ཉུངས་དཀར་གྱི་བཟློག་པར་བྱ་སྟེ། སྔར་བཤད་པའི་བསྲུང་
བའི་ཆོ་ག་རྒྱས་པས། བདག་དང་། ལྷའི་སྐུ་དང་རྫས་དང་། ཡོ་བྱད་ལ་སོགས་པ་ཐམས་ཅད་
བསྲུངས་ཏེ། ཉི་མ་ནུབ་པར་གྱུར་ནས་རྫས་རྣམས་སྒྲུབ་པ་བརྩམ་པར་བྱ་ལ། དེ་ཡང་སྔགས་
འཆང་གིས་དཀྱིལ་འཁོར་གྱི་ཁང་པའི་ཕྱིར་ཕྱུང་ནས། ཉེ་རེག་ཡང་ཡང་བྱས་ཏེ། བདུད་རྩི་
ཐབས་སྦྱོར་གྱི་སྔགས་བཟླས་པའི་སྤོས་ཆུ་ཁྱོར་བ་གང་བཏུང་བར་བྱ་ལ། གཙོ་བོའི་སྙིང་པོ
བཟླས་པའི་མར་གསར་པ་ཅུང་ཟད་བཏུང་ནས། ངལ་བ་དང་སྐྱོ་བ་ལ་སོགས་པའི་གནོད་པ་ཞི
བར་འགྱུར་ཞིང༌། སྟངས་ཟིལ་དང་། སྦྲང་རྩི་དང་། པི་པི་ལིང་གི་ཕྱི་མའི་ལྡེ་གུ་ལ། སངས་
རྒྱས་སྤྱན་མའམ་ལས་སྔགས་པ་ལུས་ལ་བསྐུས་ན་བགེགས་ལས་བྱུང་བའི་གཉིད་སེལ་བས་
དེ་ལྟར་ཉམས་སུ་བླངས་ཏེ་སྔར་བཤད་པ་ལྟར་མཚན་བརྟགས་ནས་མཚན་མ་བཟང་བའི་ཚེ།
ལེགས་གྲུབ་བམ། གཤིན་རྗེ་གཤེད་དམ། ཡང་ན་རྟ་མགྲིན་ནམ། ཕྱག་ན་རྡོ་རྗེ་རྣམས་ལས།
རང་གི་རིགས་དང་མཐུན་པའི་རིག་པའི་རྒྱལ་པོ་བསྒོམས་ཏེ། བསང་གཏོར་གྱི་བུམ་པ་སྒོ་ཁར་
བཞག་པ་ལ། གུས་པས་སྐོར་བ་བྱས་ནས། དེའི་བསང་གཏོར་བྱས་ཏེ། ལྷའི་གནས་སུ་ཞུགས་
ནས། ཡང་དག་པར་ལྟ་ཞིང་ཁ་ཤར་དུ་བསྟན་ཏེ། ལྷ་རྣམས་ལ་ཡང་ཕྱག་བྱས་ནས་བདག་གི་
ལྷ་མྱུར་དུ་འགྲུབ་པར་མཛད་དུ་གསོལ་ཞེས་ཡིད་ཀྱིས་གསོལ་བ་བཏབ་ལ། སྔར་བཤད་པ་
ལྟར་སྔགས་དང་ཕྱག་རྒྱས་སྤྱན་དྲངས་ཏེ། དབུས་སུ་འཕགས་པ་འཇམ་དཔལ་གུར་གུམ་གྱི་
མདོག་ཅན། རལ་གྲི་དང༌། རྡོ་རྗེས་མཚན་པའི་ཨུཏྤལ་འཛིན་པ་དར་དང་རིན་པོ་ཆེའི་རྒྱན་སྣ་
ཚོགས་ཀྱིས་སྤྲས་པ་ལྟ་བུའམ། གཞན་ཡང་དཀྱིལ་འཁོར་གང་ཡང་རུང་བའི་བདག་པོ། ཤར་
དུ་སངས་རྒྱས་བཅོམ་ལྡན་འདས་གསེར་མདོག་ཅན། མཉམ་བཞག་གི་ཕྱག་རྒྱ། བྱང་དུ་སྤྱན་
-480-

སྔགས་ལ་འཇུག་པའི་སྒོ་ལས། དོན་ཡོད་ཞགས་པའི་མངོན་རྟོགས་སྐོར། ༢༧༽
རས་གཟིགས་དཀར་པོ་པདྨ་འཛིན་པ། ལྷོར་ཕྱག་ན་རྡོ་རྗེ་སྐུ་མདོག་སྔོན་པོ་རྡོ་རྗེ་འཛིན་པ།
ནུབ་ཏུ་དྲག་པོ་ནོར་བདག་སྐུ་མདོག་སེར་པོ་ནོར་བུ་བསྣམས་པ།
རྒྱན་དང་ཆ་ལུགས་སྣ་
ཚོགས་ཀྱིས་སྤྲས་པ་རྣམས། རང་རང་གི་ཕྱག་རྒྱའི་སྟེང་དུ་བཞུགས་པ། གཙོ་བོའི་གཡས་སུ་
རང་གི་མེ་ཏོག་གང་ཕོག་གི་ལྷའམ། དེའི་རིགས་ཀྱི་འཁོར་ལོས་བསྒྱུར་བ་ལ་སོགས་པ།
གཡོན་དུ་ལས་ཐམས་ཅད་པ་བདུད་རྩི་འཁྱིལ་པ་ལྗང་ཁུ་སྣ་ཚོགས་རྡོ་རྗེ་འཛིན་པའམ། ལས་
ཐམས་ཅད་པའི་ལྷ་གང་ཡིན་པ། ནུབ་ཕྱོགས་ཀྱི་ངོས་གཡས་གཡོན་གཉིས་སུ་དཀར་ཤམ་མ་
ཆེན་མོ་དཀར་མོ་དབྱུག་པ་དང་རིལ་བ་སྤྱི་བླུགས་ཐོགས་པ། དཔའ་མོ་གསེར་མདོག་ནོར་བུ་
འཛིན་པ། ཤར་གྱི་གྲྭ་གཉིས་སུ་ཀུན་དཀའ་བོ་དང་རབ་འབྱོར་ཉན་ཐོས་ཀྱི་ཆ་བྱད་ཅན། ལྷུང་
བཟེད་འཛིན་པ། བྱང་ཕྱོགས་ཀྱི་གྲྭ་གཉིས་སུ་རྟ་མགྲིན་དམར་པོ་པདྨའི་དབྱུག་པ་འཛིན་པ་
དང༌། སྣ་ཚོགས་གཟུགས་གུན་དྷེ་འཛིན་པ། ལྷོ་ཕྱོགས་ཀྱི་གྲྭ་གཉིས་སུ་སྟོབས་པོ་ཆེ་རྡོ་རྗེ་
འཛིན་པ་དང་། གནོད་མཛེས་ཐོ་བ་འཛིན་པ། ནུབ་ཕྱོགས་ཀྱི་གྲྭ་གཉིས་སུ་ཁྲོ་ཆེན་གོམ་པ་
འདོར་བ་སྔོན་པོ་རྩེ་གསུམ་འཛིན་པ། ནོར་བདག་སེར་པོ་བུམ་པ་འཛིན་པ། ནུབ་སྒོར་གཞན་
གྱིས་མི་ཐུབ་མ་འཁོར་ལོ་འཛིན་པ། ཤར་སྒོར་འཕྲོག་མ་གཏོར་མ་འཛིན་པ། ལྷོ་སྒོར་རི་མཁར་
མ་རྩེ་གསུམ་འཛིན་པ། བྱང་སྒོར་རལ་གཅིག་མ་སྔོན་མོ་མཆེ་བ་གཙིགས་པ་ཐོད་པའི་ཕྲེང་བ་
ཅན། སྦྲུལ་གྱི་སེ་རལ་ཁ་ཡིས་སྤྲས་པ། ལག་པ་གཡས་གཡོན་གཉིས་ན་རྡོ་རྗེ་དང་དགྲ་སྟ་
འཛིན་ཞིང་གཡས་པའི་གུང་མོས་ལྷ་དང་ལོག་འདྲེན་ལ་སྡིགས་པར་བྱེད་པ་ལ།
སོ་སོའི་
སྔགས་དང་ཕྱག་རྒྱ་བསྟན་ཏེ། སྔར་བསྙེན་པར་བཤད་པ་ལྟར་མཆོད་པ་བྱ་ཞིང༌། ཁྱད་པར་དྲི་
དང་མེ་ཏོག་དང་བདུག་སྤོས་དྲི་བསུང་ཞིམ་ཞིང་ཡིད་འཕྲོག་པ་དང་བཤོས་རྣམ་པ་སྣ་ཚོགས་
དབུལ་ལ། གཙོ་བོ་ལ་སྙིང་པོར་གྱུར་པའི་ལྷ་བཤོས་རྣམས་དང༌། ཐམས་ཅད་དུ་མར་མེ་ཤིན་ཏུ་
གསལ་བ་དང༌། རང་གི་རིག་སྔགས་མེ་ཏོག་ཕོག་པའི་ལྷ་ལ་ཅི་ནས་ཀྱང་འགོ་བར་བྱ་བའི་ཕྱིར་
-481-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མཆོད་ཡོན་རྣམས་དུས་གསུམ་དང་འཐོར་འཐུང་སོགས་ནམ་དགོས་པའི་ཚེ་ཆོ་ག་བཞིན་ཕུལ་
ནས། ཕྱག་མཚན་ལ་སོགས་པའི་རྫས་འགའ་ཞིག་སྙིམ་པར་གཟུང་། ནོར་བུ་ལ་སོགས་པ་
འགའ་ཞིག་སྙིམ་པར་བཅུག །སྨན་ལ་སོགས་པ་མཆོད་ཡོན་གྱི་སྣོད་དུ་བཞག །སོ་སོའི་རྒྱུད་
ནས་བཤད་པ་ལྟར་འགའ་ཞིག་བུམ་པ་དང་། ཁམ་ཕོར་དང༌། ལོ་མ་བཏིང་བ་གི་ཝང་བསྐུས་
པའི་སྣོད་དུ་བཅུག་ནས་སྟེགས་བུ་ལ་བཞག་སྟེ། སྔར་ཡུངས་ཀར་གཏོར་ཞིང་སྲུང་བ་བྱས་
ནས། ལྷ་དང་རྫས་ཀྱི་བར་དུ་ཅི་ཡང་མི་བཞག་ཅིང་རྫས་ཀྱི་གཡས་སུ་སྲུང་བའི་ཕྱག་རྒྱ་དང༌།
གཡོན་དུ་སྔར་གྱི་ཡུངས་ཀར་བཞག་ནས། དཀྱིལ་འཁོར་དང་རྫས་ལ་མིག་གིས་བལྟ་ཞིང་
ལག་པས་རེག་ནས་རྫས་གཟི་བྱིན་བསྐྱེད་པའི་ཆོ་ག་སྔར་ལྟར་བྱས་ཏེ། ཡིད་རྩེ་གཅིག་ཏུ་
མཉམ་པར་བཞག་ནས་ལྷ་དང་སྔགས་ཀྱི་དེ་ཁོ་ན་ཉིད་རྟོགས་པ་དང་ལྡན་པས་མཚན་ཐོག་
ཐག་རྒྱུན་མི་འཆད་པར་ཤུབ་བུའི་བཟླས་པ་བྱ་སྟེ། དེའི་ཚེ་བགེགས་བཟློག་པ་རྣམས་སྒྲུང་
པའི་གྲོགས་མཆོག་གིས་བྱ་ཞིང་དེས་བཟློག་པར་མ་ནུས་ན་བདག་ཉིད་ཀྱིས་སྔར་བཤད་པ་
ལྟར་ཡུངས་ཀར་ལ་སོགས་པས་བཟློག་པར་བྱ་སྟེ། དེ་ཡང་ཤར་ཕྱོགས་ནས་ནི་ཆར་ཆེན་
འབབ། །འཇིགས་སུ་རུང་བའི་འབྲུག་སྒྲ་སྒྲོག །མེ་ཡི་ཕྱོགས་སུ་གློ་བུར་དུ། །འཚངས་ཀྱི་སྣང་
བ་ནམ་ལངས་བཞིན། །གཤིན་རྗེའི་ཕྱོགས་སུ་འོང་བ་ནི། །འཆི་བདག་གཟུགས་ཅན་འཇིགས་
འཇིགས་ལྟ། །རལ་གྲི་ཐོགས་ཤིང་སྒྲ་ཆེན་འབྱིན། །སྣ་ཆད་ལོ་མ་མི་ཐོད་དུ། །མི་ཡི་ཁྲག་ནི་
འཐུང་བར་བྱེད། །མགོ་སྐྲ་གྱེན་དུ་བརྫེས་ཤིང་འབར། །གཅིན་རྒྱང་ཆར་བཞིན་འབབ་པ་ཡི། །
སྲུང་བའི་ལས་རྣམས་འཇིགས་པར་བྱེད། །བདེན་བྲལ་ཕྱོགས་ནས་སེམས་ངན་ནམ། །
འཇིགས་པའི་གཟུགས་ཅན་ཐ་དད་པའོ། །ཆུ་ལྷའི་ཕྱོགས་ནས་ལྷ་ཡི་བདག །སྤྲིན་དང་བཅས་
པར་འབྲུག་སྒྲ་སྒྲོག །རླུང་གི་ཕྱོགས་ནས་ཚུལ་ཆེན་འབྱུང༌། །གནོད་སྦྱིན་ཕོ་མོ་བྱང་ཕྱོགས་ནས། །
དབང་ལྡན་ཕྱོགས་ནས་ཚོགས་ཀྱི་གཟུགས། །སྟེང་ནས་མཐུ་ཆེན་ལྷ་རྣམས་འབྱུང༌། །འོག་
-482-

སྔགས་ལ་འཇུག་པའི་སྒོ་ལས། དོན་ཡོད་ཞགས་པའི་མངོན་རྟོགས་སྐོར། ༢༧༽
ནས་ས་འགགས་གཡོ་བར་བྱེད། །རྫ་ས་ཀྱི་དངོས་གྲུབ་ཆེན་མོ་ལ། །དེ་ལ་སོགས་པ་བགེགས་
ཀྱི་རྣམས། །ནམ་གྱི་ཕྱེད་ན་འབྱུང་བར་འགྱུར། །དངོས་གྲུབ་ཆེན་པོ་རྣམས་ལ་ནི། །བགེགས་
ཀྱི་ཆེན་པོ་ཉིད་དུ་འགྱུར། །ཕལ་ལ་རྗེས་སུ་མཐུན་པ་ཡི། །བགེགས་ནི་རྣམ་པ་སྣ་ཚོགས་
འབྱུང༌། །དུས་གསུམ་ངག་གི་དངོས་གྲུབ་ནི། །ཐ་མ་འབྲིང་དང་རབ་ཏུ་བཤད། །དུས་བཞིན་
བྱང་ནས་རབ་ཏུ་ཤིས། །དེ་ལ་ཟློས་པ་མི་ཤིས་སོ། །ཞེས་པ་ལྟར་ཤེས་པར་བྱས་ནས་ཐབས་
དང་ཤེས་རབ་ཀྱི་ཆོ་ག་རྣམ་པར་དག་པས་ཅི་ལ་ཡང་འཇིགས་པ་མེད་པར་བྱས་ཏེ། བགེགས་
བཟློག་པ་དང་བསྲུང་བ་བྱའོ། །དེ་ལྟར་སྒྲུབ་པའི་སྐབས་ཐམས་ཅད་དུ། སྔར་བཤད་པའི་
དཀྱིལ་འཁོར་རབ་འབྱམས་མི་ཤེས་ན། དཀྱིལ་འཁོར་འདི་ཉིད་དུ་བསྒོམ་བཟླས་བྱ་སྟེ། སྒྲུབ་
པ་པོས་ནི་དུས་གསུམ་དུ། །ཁྲུས་དང་སྦྱིན་སྲེག་མཆོད་པ་དང་། །ལག་པ་ཡིས་དང་བྲིམ་པར་
བྱ། །གོས་ནི་ལན་གསུམ་བརྗེ་བ་དང༌། །དུས་མཚམས་དག་ལ་རྒྱུ་བྱས་ཏེ། །མཆོད་དང་ལྷ་
བཤོས་ཆོག་ཡང༌། །ཁྱད་པར་དུ་ནི་ལེགས་པར་བྱ། །དུས་གསུམ་དག་ཏུ་སྡིག་པ་བཤགས། །
བསོད་ནམས་རྗེས་སུ་ཡི་རང་དང༌། །དུས་གསུམ་དུ་ཡང་སྨོན་ལམ་གདབ། །གླེགས་བམ་དུས་
གསུམ་ལན་གསུམ་བཀླག །དཀྱིལ་འཁོར་ལན་གསུམ་དག་ཏུ་བྱ། །ལན་གསུམ་དུ་ལ་སྡོམ་པ་
བཟུང༌། །དུས་གསུམ་དག་ཏུ་བསྲུང་བ་བྱ། །དེ་ལྟར་བྱས་ན་ངེས་པར་གྲུབ། །གང་ཚེ་བག་མེད་
པ་ཡིས་ནི། །དུས་གསུམ་དག་ནི་ལས་ཉམས་ན། །དེ་ཚེ་རང་གི་རིག་སྔགས་འདི། །ཉི་ཤུ་རྩ་
གཅིག་བཟླས་བརྗོད་བྱ། །དེ་ལྟར་ཉིན་རེ་དུས་གསུམ་དུ། །མཁས་པ་དག་གིས་རྟག་ཏུ་བྱ། །དེ་
ཉམས་ན་ནི་གླགས་འགྱུར་ཞིང༌། །དངོས་གྲུབ་དག་ཀྱང་ཉམས་པར་འགྱུར། །ལས་ཀྱི་
བཀླགས་ལ་འབུམ་བཟླས་པའམ། །ཡང་ན་དཀྱིལ་འཁོར་འདི་བྲིས་པས། །གསང་བའི་ཆོ་ག་
དེ་བྱས་ཏེ། །དེ་ནས་ལས་རྣམས་བརྩམ་པར་བྱ། །ཞེས་པ་ལྟར་ལག་ཏུ་བླང་བར་བྱའོ། །དེ་ལྟར་
བསྒྲུབས་པས། དངོས་གྲུབ་རབ་ལོ་གསུམ་མམ་བཅུ་གཉིས་དང༌། འབྲིང་ཟླ་བ་དྲུག་དང༌། ཐ་
-483-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གྲུབ་པའི་ཚེ་བཅོམ་ལྡན་
མ་ཟླ་བ་གཅིག་ལ་སོགས་པ་དུས་ངེས་པ་མེད་པར་འགྲུབ་ལ།
འདས་ཀྱི་སྐུ་སྐལ་དུ་རྫས་ཀྱི་ཆ་གཅིག་ཐོག་མར་དབུལ། བློ་གྲོས་དང་ལྡན་པས་བླ་ཕྱག་བྱས་
ནས་གཉིས་པ་དབུལ། གསུམ་པ་གསང་སྔགས་སྒྲུབ་པ་རྣམས་ལ་དཀྱིལ་འཁོར་གྱི་ཕྱི་རོལ་
དག་ཏུ་དབུལ། བཞི་པ་གྲོགས་པོ་རྣམས་ལ་ཕུལ་ནས། ལྔ་པ་བདག་ཉིད་ཀྱིས་ལོངས་སྤྱད་
པར་བྱ་ཞིང༌། གཞན་ཡང༌། དེ་ལའང་སྐལ་བ་ཕྱེད་ཕྱེད་དུ། །བགོས་ནས་བདག་ཉིད་ཕྱེད་བསྐུས་
པ། །རྟག་པར་བྱ་བའི་རྫ་ས་རྣམས་ལ། །ཆོ་ག་འདི་དག་བཤད་པ་ཡིན། །བཅོམ་ལྡན་སྐུ་སྐལ་
བདག་ཉིད་ཀྱིས། །མཆོད་ཡོན་ཕུལ་ནས་བཀུར་བར་བྱ། །སངས་རྒྱས་རྣམས་ལ་སླུ་བའི་ཕྱིར། །
མཆོད་པའི་ཆོག་ལ་སོགས་བཤད། །བླ་མ་མེད་པར་གྱུར་ན་ནི། །བླ་མའི་སྐལ་བ་བདག་གིས་
དབུལ། །དེ་ལ་ལྷག་པར་གུས་བྱ་བ། །དེ་ནི་དེ་ཡི་སླུ་བ་ཡིན། །སྒྲུབ་པ་པོ་ཡིས་ཕྱི་རོལ་ཏུ། །
མཆོད་ཡོན་དབུལ་ཞིང་གྲུབ་པར་ཁྱེར། །ཉིད་ཀྱི་རྫས་སྐལ་འདི་བཞེས་ཞེས། །ཚིག་ནི་ལན་
གསུམ་བསྒྲག་པར་བྱ། །སྔགས་གྲུབ་རྣམ་པ་མེད་ན་ནི། །དེ་ཡི་སྐལ་པས་སྔགས་ཟློས་པས། །
དོགས་པ་མེད་པའི་སེམས་ཀྱིས་ནི། །གྲོགས་པོ་རྣམས་ལ་བྱིན་པར་བྱ། །གསང་སྔགས་ཟློས་
པའི་གྲོགས་རྣམས་ནི། །གུས་ཤིང་རྟག་པར་དོན་དུ་གཉེར། །དཀའ་ཐུབ་དག་ཀྱང་གྲོགས་བྱེད་
པས། །ཐོག་མ་ཉིད་ནས་གྲུབ་པ་ཡིན། །དེ་བས་དེ་ཡིས་སྦྱིན་པ་ནི། །རྫས་ནི་བླང་བར་འོས་པ་
ན། །བདག་ཅག་གང་ནས་སྒྲུབ་པ་ཞེས། །མཐུན་པར་སྨྲ་ཞིང་བླང་བར་བྱ། །གྲུབ་པའི་རྫས་
རྣམས་དེ་ལྟར་རོ། །བགོ་བར་རབ་ཏུ་བསྒྲགས་པས་ན། །བདག་རང་ཉིད་ཀྱིས་དེ་རྣམས་ལ། །
རྫས་ནི་རྣམ་པར་བགོ་བར་བྱ། །སྒྲུབ་པའི་རྫ་ས་རྣམས་ཁ་ཅིག་ནི། །ཅི་རར་ཙམ་དུ་བགོས་ཏེ་
དཔེར། །ཨན་ཛ་ན་ནི་ཐམས་ཅད་དང༌། །གི་ཝང་ལ་སོགས་བཞིན་དུ་བཤད། །ཆོ་ག་ཤེས་པས་
ལས་ལ་ནི། །ཡིད་ཀྱིས་བགོས་པར་བྱས་ཏེ་དཔེར། །རལ་གྲི་ལ་སོགས་མཐོང་བ་བཞིན། །དེ་
ལ་ཕན་གདགས་བསམ་པར་བྱ། །གྲུབ་པའི་རྫས་རྣམས་ཁ་ཅིག་ནི། །གཅིག་ཏུ་སྤྱད་པར་བྱས་
-484-

སྔགས་ལ་འཇུག་པའི་སྒོ་ལས། དོན་ཡོད་ཞགས་པའི་མངོན་རྟོགས་སྐོར། ༢༧༽
ཏེ་དཔེར། །རས་ལ་སོགས་པ་མཐོང་བ་བཞིན། །དེ་ལ་ཕན་གདགས་བསམ་པར་བྱེད། །གྲུབ་
པའི་རྫས་ཀྱི་བྱེ་བྲག་ལས། ཁ་ཅིག་མཉམ་པར་བགོས་ཏེ་དཔེར། །རི་ལུ་ལ་སོགས་མཐོང་བ་
བཞིན། །དེ་ལ་ཕྱེད་དུ་བགོ་བ་མེད། །རྫས་རྣམས་ལ་ནི་ཕལ་ཆེར་ཡང༌། །གཅིག་པུས་མང་དུ་
བཀུར་བར་གསུངས། །བསྐལ་པར་ནོར་རམ་མན་ངག་བསྟན། །རྒྱུད་ལས་གསུངས་པས་ཡིད་
ཆེས་བྱ། །འདི་དག་ཁྱེད་ཀྱིས་བྱོས་ཤིག་ཅེས་སམ། །བདག་གི་ནོར་འདི་ཁྱོད་ཀྱིའོ་ཞེས། །
བཟླས་བརྗོད་བྱེད་པས་གྲོགས་པོ་ལ། །བགོ་བ་དག་ནི་དེ་ལྟར་བྱ། །གྲུབ་པར་གྱུར་ན་ཆོག་
བཞིན། །མཁས་པ་དག་གིས་ཕན་འདོགས་པ། །བདག་ཉིད་ཀྱིས་ནི་ཅི་རིགས་པར། །གང་
ཡང་རུང་བས་རབ་ཏུ་བྱ། །དངོས་གྲུབ་རྣམ་པ་མང་པོ་དག །གྲུབ་པས་རྣམ་པར་བགོ་བ་ནི། །
བྱེ་བྲག་ཏུ་ནི་བདག་ཉིད་ཀྱིས། །དྲི་མེད་བློ་ཡིས་ཤེས་པར་བྱ། །བསྐལ་པ་དམ་པ་མཆོག་
གནས་སུ། །ཟློས་པས་གསོལ་བ་གདབ་པར་བྱ། །དཀའ་ལུས་གྲུབ་པར་ཤེས་བྱས་ནས། །དེ་
ཡི་འོག་ཏུ་བགོ་བར་གསུངས། །དེ་ལྟར་ཀུན་ལ་ཅི་རིགས་པར། །ལེགས་པར་བགོ་བར་བྱ་བར་